open-index/open-wikipedia-markdown huggingface dataset:
Aurícula (botánica)

En botánica, **aurícula** é un lóbulo foliáceo normalmente miúdo situado no baseamento do limbo, xunto ao pecíolo, que pola súa forma, lembra a unha orelliña. Un órgano que leva aurícula dise*auriculado*.

## Notas
*Glosario de Ciencia, botánica. https://web.archive.org/web/20191017030441/http://ciencia.glosario.net/botanica/estol%EF%BF%BDn-8302.html
*Leccións hipertextuais de botánica. Glosario. Universidade de Hamburgo.https://web.archive.org/web/20080203223507/http://www.biologie.uni-hamburg.de/b-online/ibc99/botanica/botanica/glosario/glosaes.htm
Lígula

200px|right|Lígula
Unha **lígula** (do latín *ligula*) é unha excrecencia na xunción entre o limbo e o pecíolo, característica das gramíneas, a pesar de non todas presentaren esta estrutura. Pode asumir varias formas, mais xeralmente é unha membrana translúcida ou unha faixa tomentosa.

A forma, lonxitude e aspecto da orla da lígula son caracteres consistentes utilizados na diferención de xéneros e dalgunhas especies de plantas. Nas familias Cyperaceae e Juncaceae as lígulas están xeralmente ausentes ou pouco desenvolvidas. Algunhas especies de Selaginellaceae e Asteraceae teñen follas liguladas.

Outro significado de lígula é a dun tipo de pequena flor que forma parte da inflorescencia en capítulo das compostas (Asteraceae), con coroloas gamopétalas e cigomorfas, tridentadas ou quinquedentadas. Aparecen na periferia da inflorescencia ou en toda a inflorescencia, segundo a especie. Nalgunhas especies están acompañadas doutras floriñas chamadas flósculos.
Gluma

[miniatura|*[Triticum monococcum* con (esq) e sen (dta) glumas.]]
A **gluma**, en botánica, é unha bráctea situada na base da espiga das gramíneas, e dalgunhas ciperáceas, que normalmente aparece en parellas. É unha vaíña estéril, externa, basal e membranosa, que se aprecia coma cada unha das dúas folliñas escariosas (hipsofilos estériles) que a xeito de brácteas arrodean as espiguiñas das gramíneas, adoitan atoparse enfrotadas na base das espículas.

Chámase **muíña, moaña** ou **muña**, aos restos de glumas e en xeral ao po mesturado con fragmentos de palla ou de casca que quedan despois de peneirar, debullar ou mallar os cereais.

## Notas 
## Véxase tamén 
### Outros artigos 
* Aresta (botánica)
Glumela

A **glumela** é unha bráctea que arrodea a flor das gramíneas formada por dúas pezas con forma de escama.

En xeral denominamos **prófilo ** á primeira bráctea dunha póla axilar que está disposta do lado oposto aos nomófilos. Nas Monocotiledóneas é bicarenada e polo dorso, cóncavo, acaróase ao eixo que leva a póla. Nas espiguiñas das poáceas ou gramíneas o prófilo recibe o nome de glumela superior.

Denomínase **bractéola** á bráctea pequena situada no eixo lateral dunha inflorescencia.
Galicia Diario

***Galicia Diario*** é un xornal dixital galego en lingua castelá, con contidos tamén en galego, nacido en xullo de 2006. Pertence ao mesmo grupo de comunicación que Radio Líder.

## Historia 
O xornal nacido en xullo de 2006 e a radio -Radio Líder- inscríbense dentro da empresa Cadena Noroeste Medios de Comunicación S.A., cuxa sede de atopa na rúa Torreiros na Coruña. O obxectivo desta empresa é a xestión e explotación de emisoras de radiocomunicación, do mesmo xeito que a promoción, captación e xestión de publicidade para calquera tipo de medio audiovisual.

O xornal fundouse polo seu actual presidente Manuel Casal no ano 2006. Conta no seu equipo con Susana Evangelista Pallas coma directora do xornal, Juan Madera coma conselleiro delegado, Mónica Vázquez coma secretaria de redacción e, para rematar, coma xefa de redacción Mónica Lozano. A información que contén vai dirixida especialmente aos habitantes do territorio galego. Atópase dividido en seccións clásicas coma Galicia, política, comunicación, deportes e cultura, coa particularidade exclusiva de incluír entre a súa oferta unha sección especial adicada á investigación da rumoroloxía.

Segundo a clasificación de medios da clasificación Alexa conta con máis de 200.000 lectores, e sitúase no posto número trece do ránking de medios electrónicos galegos.

## Colaboradores 
* José Luis Gómez - A vueltas con España
* Francisco Muro de Iscar - Tribuna
* Fernando Jáuregui - No te va a gustar
* Carmen Tomás - Tribuna
* Fermín Bocos - Tribuna
* Antonio Casado - Tribuna
* Andrés Aberasturi- tribuna
* Rafael Torres – Al margen
* Luis del Val – Tribuna
* Rosa Villacastín- El abanico
* Julia Navarro- escaño cero
* Luís del Val- Tribuna
## Véxase tamén 
### Ligazóns externas 
*Web oficial
Into the Wild (filme)

***Into the Wild*** é un filme biográfico estadounidense dirixido por Sean Penn que se estreou no 2007. É unha adaptación do libro non ficticio de 1996 *Into the Wild*, escrito por Jon Krakauer baseándose nas viaxes de Christopher McCandless a través de Norte América. O filme está protagonizado por Emile Hirsch como McCandless, por Marcia Gay Harden e William Hurt como os seus pais, e tamén aparecen Catherine Keener, Vince Vaughn, Kristen Stewart e Hal Holbrook.

## Sinopse 
A comezos dos anos noventa, o novo e idealista Christopher McCandless (Emile Hirsch), adopta o nome de Alexander Supertramp, deixa as súas posesións e os seus aforros á beneficencia e abandona o mundo civilizado con rumbo á salvaxe Alasca para entrar en contacto coa natureza e descubrir o senso da vida.

## Personaxes 
* Emile Hirsch como Christopher "Alexander Supertramp" McCandless
* Marcia Gay Harden como Billie McCandless
* William Hurt como Walt McCandless
* Jena Malone como Carine McCandless
* Catherine Keener como Jan Burres
* Brian H. Dierker como Rainey
* Vince Vaughn como Wayne Westerberg
* Zach Galifianakis como Kevin
* Kristen Stewart como Tracy Tatro 
* Hal Holbrook como Ron Franz
* Thure Lindhardt como Mads
* Signe Egholm Olsen como Sonja
* Jim Gallien como El mesmo
* Leonard Knight como El mesmo
* R. D. Call como Bull
* Brandon Fox como Operador

## Galardóns e nomeamentos 
* 2007: 2 nomeamentos ó Oscar: Mellor actor secundario (Hal Holbrook) e montaxe.
* 2007: Globo de Ouro: Mellor canción orixinal. 2 nomeamentos.
* 2007: Nomeado ó Cesar: Mellor filme estranxeiro.
* 2007: National Board of Review: Mellor actor revelación (Emile Hirsch).
* 2007: Asociación de Críticos dos Ánxeles: Finalista a mellor actor secundario (Hal Holbrook).
* 2007: American Film Institute (AFI): Top 10 - Mellores filmes do ano

## Notas 
## Véxase tamén 
### Ligazóns externas 
* Ficha na IMDb 
* Ficha en BoxOfficeMojo 
* Ficha en RottenTomatoes
Boletaceae

**Boletaceae** é unha familia de fungos basidiomicetos, cuxa principal característica é que liberan as súas esporas a través duns pequenos poros situados na parte inferior do píleo do seu cogomelo ou corpo frutífero. Non posúan lamelas, como ocorre nos agáricos. A súa distribución é case tan ampla como a da dos agáricos, e o grupo inclúe o *Boletus edulis*, moi apreciado polos recolledores de cogomelos. Os Boletaceae constitúen un grupo de fungos relativamente seguros para o consumo humano, xa que non se coñecen especies que poidan resultar mortais para os adultos. No seu conxunto, as especies típicas desta familia coñécense vulgarmente como boletos.

## Xéneros 
A pesar de que os sucesivos cambios na taxonomía sacaron especies antes incluídas en Boletaceae a outros grupos, segue sendo unha familia moi numerosa. Recoñécense dentro deste grupo 35 xéneros, que conteñen un total de 787 especies:

Moitos outros xéneros que anteriormente formaban parte deste taxon redefiníronse dentro doutras pequenas familias como resultado das análises moleculares de ADN, que demostran que moitas especies que fisicamente poden presentar similitudes están moi afastadas xeneticamente. Un dos exemplos máis representativos deste axuste é o traslado do xénero *Suillus* a Suillaceae.

## Distribución 
[miniatura|*[Phylloporus* sp. en Wielangta, Tasmania.]]
Os boletos distribúense por todo o mundo, e atópanse en todos os continentes excepto na Antártida. Son ben coñecidos e foron detalladamente descritos desde antigo nas latitudes temperadas do hemisferio norte, aínda que investigacións máis recentes demostraron que existe unha significativa diversidade de especies de Boletaceae no hemisferio sur e as rexións tropicais. Só na illa de Singapur, o botánico E. J. H. Corner encontrou evidencias da existencia de polo menos 60 especies desta familia. En 1972 describiu 140 especies na península Malaia e en Borneo, e estimou que había polo menos un número igual de especies pendentes de ser descritas. Tamén se fixeron declaracións similares acerca da rica biodiversidade da familia Boletaceae en Australia.

## Notas 
## Véxase tamén
A Cañota, Meirás, Sada

**A Cañota** é un lugar da parroquia de Meirás no concello coruñés de Sada, na comarca da Coruña. Segundo o INE, en 2025 tiña 68 habitantes (29 homes e 39 mulleres), o que supón un aumento en relación a 2011, cando tiña 53 habitantes.

## Lugares e parroquias 
### Lugares de Meirás 
### Parroquias de Sada 
## Notas
Rocky II

***Rocky II*** é un filme estadounidense dirixido, guionizado e protagonizado por Sylvester Stallone que se estreou en 1979. Secuela do filme *Rocky*, no cal un boxeador descoñecido ten a oportunidade de enfrontarse ó Campión Mundial dos Pesos Pesados. Estreouse en galego na TVG o 15 de marzo de 2009.

## Sinopse 
Rocky Balboa, o boxeador de Filadelfia, desfruta da súa efémera fama despois de estar a piques de derrotar ó campión mundial dos pesos pesados Apollo Creed. As ofertas publicitarias para o anuncio de produtos no vai ben debido á limitada educación e falta de sofisticación do púxil. Por iso, e debido á falta de cartos e ó embarazo da súa muller Adrian, acepta o desquite do "case derrotado" Creed.

## Personaxes 
* Sylvester Stallone como Rocky Balboa
* Talia Shire como Adrianna "Adrian" Pennino-Balboa
* Burgess Meredith como Mickey Goldmill
* Carl Weathers como Apollo Creed
* Burt Young como Paulie Pennino
* Tony Burton como Tony 'Duke' Evers
* Joe Spinell como Anthony "Tony" Gazzo
* Leonard Gaines como Axente
* Sylvia Meals como Mary Anne Creed
* Frank McRae como Meat Foreman
* Al Silvani como Cutter
* John Pleshette como Director
* Stu Nahan como Anunciador
* Bill Baldwin como Comentarista
* Jerry Ziesmer como Vendedor
* Paul Micale como Padre Carmine
* Earl Montgomery Representante
* Herb Nanas Representante
* Stuart K. Robinson como Johnny
* Frank Stallone como Cantante
* Charles "Honi" Coles como Cantante
* Doug Flor como Cantante
* Robert Kondyra como Cantante
* James Zazzarino como Cantante
* Eddie 'El Annimal' Lopez como Loitador
* Taurean Blacque como Avogado
* James J. Casino como Representante de Chink
* Shaka Cumbuka como Home da esquina
* Samuel Davis como Gardacostas de Apollo
* Roberto Durán como Loitador
* Lou Fillipo como Árbitro
* Ruth Ann Flynn como Xoieira
* Linda Grey como Axente
* Grainger Hines Axudante da sala de emerxencias
* Garrie Kelly como Cazador branco
* Ava Lazar como Cazador branco
* Joseph Letizia como Vendedor de coches
* René Le Vant Lugger
* Tawny Little como Xornalista
* Paul McCrane como Paciente
* Sonny Melendrez como Xornalista
* Tony Munafo como Boxeador
* Brent Musburger como Comentarista

## Notas 
## Véxase tamén 
### Ligazóns externas 
* Ficha na IMDb 
* Ficha en BoxOfficeMojo
O Cañotal

O topónimo **O Cañotal** pode referirse a:

;En Galiza
***O Cañotal**, lugar da parroquia de Carballido, no concello de Vilalba;
***O Cañotal**, lugar da parroquia de Ladra, no concello de Vilalba.

## Véxase tamén
### Outros artigos
Pé

O termo **Pé**, pode referirse a:

*En anatomía (humana e animal), o **pé** é a parte final da perna, que serve de plataforma de sustentación do corpo, e para camiñar;
*Por analoxía, en bioloxía o termo **pé** aplícase a diferentes tipos de estruturas soporte de varios seres vivos, especialmente ao:
****Pé dos moluscos**;
****Pé** dos cogomelos.
*Así mesmo, por extensión, os termos **pé** ou **pata** aplícanse ás estruturas que soportan outras en diversos mobles e outros obxectos (mesas, camas, armarios, hórreos, etc.);
*O **pé** é unha unidade de lonxitude do sistema británico que equivale a 0,3047972654 metros;
*O **pé** e a unidade métrica do verso grecolatino;
***Pé azul**, nome vulgar do fungo *Clitocybe nuda*;
***Pé dereito**, cada unha das dúas pezas verticais que están situadas a ambos os lados do oco dunha porta ou ventá sostendo o lintel, xamba.

Como topónimo, pode referirse a:

;En Galiza
***O Pé da Ruba**, lugar da parroquia de Galdo, no concello de Viveiro;
***Pé da Serra**, lugar da parroquia do Alto de Xestoso, no concello de Monfero;
***O Pé da Veiga**, lugar da parroquia do Sisto no concello de Ourol.
***O Pé da Viña**, lugar da parroquia de Vilaformán no concello de Trabada.
***O Pé de Arosa**, lugar da parroquia de Moucide no concello do Valadouro.
***Pé de Bispo**, lugar da parroquia de Rioaveso, no concello de Cospeito;
***Pé do Altar**, lugar da parroquia de Barbos, no concello de Ortigueira;
***Pé do Corniño**, lugar da parroquia de Carreira, no concello de Ribeira;
***O Pé do Monte**, lugar da parroquia de Sasdónigas no concello de Mondoñedo.
***Pé do Muíño**, lugar da parroquia de Riofrío, no concello de Mondariz;
***O Pé do Muíño**, lugar da parroquia de Meirás no concello de Sada.

## Véxase tamén
### Outros artigos
Dielectro

**Dielectro** é unha empresa galega de subministración de material eléctrico e electrónico con sede en Arteixo no polígono de Sabón.

A empresa ten 22 centros de distribución por toda España.

## Historia
A empresa ten as súas orixes en 1951 como almacén e distribuidor de material eléctrico. En 2001 inicia a ampliación fóra de Galicia, na Comunidade de Madrid con catro delegacións: Leganés, San Fernando de Henares, Alcobendas e Pinto no 2007. En 2004 o negocio chega a Cataluña en Sant Boi de Llobregat (Barcelona). Máis tarde Badalona e Poble Nou. En 2005 ten rede propia de distribución en Asturias (Oviedo). Xa no 2006 abren as sedes en Castela e León (Ponferrada) e Levante (Massanassa-Valencia), no 2007 abre a delegación de Gandia.

Actualmente a empresa adícase tamén a distribución de material de fontanería, calefacción ou enerxías alternativas. En 2015 a empresa foi mercada polo grupo francés Sonepar.

## Notas 
## Véxase tamén
### Ligazóns externas
* Páxina web de Dielectro
Disashop

**Disashop** é unha empresa galega con sede en Oleiros e Coirós adicada á comercialización de servizos tecnolóxicos, equipamento para pagamentos on-line, recargas telefónicas ou comercialización de electrónica.

Ten delegacións na República Dominicana, o Perú, Colombia e Ecuador. Disashop ten 20.000 puntos de venda en todo o mundo dende onde se procesan 350.000 operacións comerciais ao día.

## Recoñecemento internacional
Disashop foi incluída en 2013 por IESE e a organización Europe´s 500 na súa listaxe de empresas europeas que máis medran e crean emprego no posto 113. A empresa ten certificación de calidade ISO 9001:2008.

## Clientes
Son clientes da empresa Telefónica, Orange e outros operadores de telecomunicacións.
* Comercios de alimentación
* Tendas de telefonía móbil
* Hostalería
* Locutorios
* Estancos
* Kioskos
* Vídeo Clubs
* Gasolineiras
* Axencias de viaxes

## Notas 
## Véxase tamén
### Ligazóns externas
* Páxina web de Disashop
Zoran Mušič

[300px|miniatura|Mušič, [Alfred Manessier e Eudaldo (1960).]]
**Zoran Mušič**, nado en Bukovica (provincia de Gorizia) o 12 de febreiro de 1909 e finado en Venecia o 25 de maio de 2005, foi un pintor esloveno.
Monte Darwin

O **monte Darwin** é o segundo cumio máis alto da Illa Grande da Terra do Fogo, cunha altitude de 2438&nbsp;msnm. Forma parte dun brazo meridional da cordilleira dos Andes, a Cordilleira Darwin, xusto ao norte do canal Beagle. Está formada por xistos cristalinos, e a súa ladeira sur está cuberta dun pequeno campo de xeo. 
miniatura

Bautizouse con ese nome durante a segunda viaxe do HMS *Beagle* polo seu capitán Robert FitzRoy, para celebrar o vixésimo quinto aniversario de Charles Darwin, o 12 de febreiro de 1834.

## Véxase tamén 
### Outros artigos
* Monte Shipton
### Bibliografía
*Adrian Desmond e James Moore, *Darwin* (Londres: Michael Joseph, The Penguin Group, 1991). ISBN 0-7181-3430-3
### Ligazóns externas
*Mount Darwin, a climbers challenge and the highest peak in Tierra del Fuego (en inglés)
Anna Hazare

**Kisan Baburao Hazare**, máis coñecido como **Anna Hazare**, nado en Bhingar, Maharashtra, o 15 de xuño de 1937, é un activista social da India, líder do movemento anticorrupción no país en 2011, usando métodos non-violentos, como Mahatma Gandhi.
## Traxectoria 
Hazare tamén contribuíu para o desenvolvemento e estruturación de Ralegan Siddhi, unha vila no taluka de Partner, en Ahmednagar, Maharashtra. Foi premiado co Padma Bhushan en 1992 polos seus esforzos en estabelecer esta aldea como un modelo para as outras.

Anna Hazare iniciou unha folga de fame indefinida o 5 de abril de 2011 para exercer presión sobre o goberno indio para promulgar unha lei anticorrupción. O xexún encheu de protestas todo o país en apoio a Hazare, e terminou o 9 de abril de 2011, un día despois do goberno aceptar as esixencias de Hazare. O goberno emitiu unha notificación sobre a formación dunha comisión mixta, composta de representantes do goberno e da sociedade civil, para elaborar a lexislación.

Anna Hazare foi clasificado como a persoa máis influente en Mumbai por un xornal nacional. Hazare foi criticado polos seus puntos de vista autoritarios na xustiza, incluíndo a morte como punición para funcionarios públicos corruptos e polo seu suposto apoio forzado á vasectomía como método de planeamento familiar..

## Notas 
## Véxase tamén 
### Ligazóns externas 
* Páxina oficial
Batuhan Karadeniz

**Batuhan Karadeniz**, nado o 24 de abril de 1991 en Istanbul, é un futbolista turco. Xoga de dianteiro e o seu club actual é o Beşiktaş JK.

## Véxase tamén 
### Ligazóns externas 
* Datos do xogador en guardian.touch-line.com 
* Datos do xogador en transfermarkt.de
Enrique Zas

Co nome de **Enrique Zas** podemos referirnos a:

***Enrique Zas Simó**, xornalista e escritor galego (1877-1928).
***Enrique Zas Arregui**, físico e profesor galego (n. 1960).
Enrique Zas Simó

**Enrique Zas Simó**,
* Biografía de Anita Aguado.
* *Miñatos de vran*, en colaboración co compositor galego José Fernández Vide, 1928. 
* *Ocaso de gloria*
* *El divorcio, el hogar y la mujer*
* *Fin de la asociación de los antiguos alumnos de Montserrat y su influencia social* 

## Vida persoal 
Casou con Concepción Monelos Rodríguez.

## Notas 
## Véxase tamén 
### Bibliografía 
*
Brazacorta

**Brazacorta** é un concello español da provincia de Burgos (Castela e León). A súa poboación é de 75 habitantes (INE 2012).

## Véxase tamén 
### Ligazóns externas 
*Páxina oficial do concello
Pericarpo

O **pericarpo** é, en botánica, a parte exterior do froito que recobre a semente e consiste no ovario fecundado.

No pericarpo pódense distinguir tres camadas, de fora a dentro son:
*O epicarpo que é normalmente a tona magra coloreada que aínda que endurecida non adoita ser lignosa, comunmente pela.
*O mesocarpo adoita estar construído por moitas células grandes e adoita ser a parte suculenta e mol das froitas.
*O endocarpo, capa interna pegada á semente, pode ben ter unha consistencia semellante á do mesocarpo ou endurecerse moito.

Hai unha clase de froitos cuxo pericarpo está fusionado co tegumento da semente nunha soa camada, son os chamados cariópsides, que teñen cereais coma o trigo, o millo ou o arroz.

## Notas
Epicarpo

O **epicarpo** (do grego epi "sobre" + karpós "froito", ás veces denominado **exocarpo** de exo, "exterior") é a tona do pericarpo que adoita protexer ao froito do exterior. O epicarpo forma a epiderme protectora do froito que, a miúdo, contén glándulas con esencias e pigmentos. En moitas froitas chámase comunmente **pela** ou **carapa**.

O epicarpo ten como compoñente principal material a celulosa mais tamén contén outros compoñentes, tales como aceites esenciais, ceras de parafina, esteroides e triterpenoides, ácidos graxos, pigmentos (carotenoides, flavonoides), principios amargos e encimas.

Nos cítricos, a carapela constitúe a superficie do pericarpo. Está composto por unhas cantas camadas de células que se fan progresivamente máis grosas na parte interna; a tona epidérmica cóbrese con cera e contén poucos estomas. Cando o froito está chegado, as células desta pela conteñen carotenoides (principalmente xantofilas) dentro de cromoplastos que, en estados iniciais, contiñan clorofila. Este feito é o responsábel do cambio de cor de moitos froitos de verde a amarelos ou vermello ao madurararen. A rexión interna da casca é rica en corpos multicelulares con formas esféricas ou piriformes, que están cheas de aceites esenciais recendentes.

Nas bagas, coma o tomate, o epicarpo é moi magro. Nos hesperidios, coma a laranxa, o epicarpo (monda) é relativamente carnoso e con glándulas de esencia. En pepónides, coma o melón, o epicarpo preséntase moi endurecido. En drupas, como a ameixa, o epicarpo é magro, porén menos que no caso das bagas.
Ideal Gallego

:*Non confundir con El Ideal Gallego da Coruña*.
***Ideal Gallego*** foi un periódico editado na Habana de 1926 a 1930.

## Historia e características 
Subtitulado *Paladín de la cultura, defensor de la colonia gallega de Cuba y órgano oficial del Comité Representativo de las Sociedades Gallegas de Instrucción* (do número 55 ao 101), apareceu en 1926. Foi decenal, e despois quincenal e semanal. Dirixido por José María Sánchez Brea, con Celso Enríquez Balsa como subdirector (no 93-102), o xefe de redacción era José Rodríguez Miranda, despois susbtituído por Rafael Romano Gracia, o director artístico Ramón González, substituído a partir do número 92 por U. Rodríguez Rivas, e o administrador Benjamín Martínez. Manuel Mariño foi un dos redactores. Entre os seus colaboradores figuraban: Enrique Zas, Jorge Mañach, Fuco Gómez, Mariano Roibás Cordero, Salvador Salazar, José Fradera, Arturo Doreste, Secundino Baños, Wenceslao Gálvez, Adolfo Anta Espino e Germinal Barral. A partir de agosto de 1928 pasou a ser revista mensual, na que se publicaba crítica musical e teatral, novas sociais e literatura. Cesou a súa publicación en maio de 1930.

## Véxase tamén 
### Bibliografía 
* 
*  Nótese que a GEG titula a entrada, erradamente, con artigo: "Ideal Gallego, El".
* 
* 
* 
* 

### Outros artigos 
* Publicacións impresas da diáspora galega
### Ligazóns externas 
* Ficha no Catálogo de publicacións periódicas do Arquivo da Emigración Galega
Mesocarpo

O **mesocarpo** é a parte media do pericarpo, comprendida entre o epicarpo e mais o endocarpo. En froitos coma o pexego ou a oliva o mesocarpo é a polpa.

É, polo tanto, a parte da froita que comemos normalmente e é o resultado da transformación da parede ovárica da flor, polo que habitualmente envolve ao endocarpo que á súa vez envolve as sementes.

Cando se trata de froitos carnosos o mesocarpo adóitase chamar **polpa**, aínda que o nome técnico para un mesocarpo carnoso é o de **sarcocarpo**. Porén non todas as froitas carnosas teñen sarcocarpo: os hesperidios (laranxas, limóns) son un tipo de baga modificada cuxo mesocarpo é unha fibra abrancazada que arrodea as porcións recoberta dun epicarpo de cor verde, amarelo ou laranxa.

Mais na meirande parte dos froitos, coma bagas, drupas ou pomos o mesocarpo é unha camada grosa e suculenta, deste xeito os animais serán atraídos por este sarcocarpo e escollerán as froitas máis zumarentas para comeren. Dentro do estómago do animal o endocarpo protexe a semente para que non for dixerida e sexa botada coas feces. Deste xeito o animal espalla as sementes da árbore ou vexetal que, tras ser excretadas, xurdirán en locais máis ou menos arredados da árbore ou xexetail orixinais.
Hesperidio

miniatura|Toro dunha laranxa amosando a estrutura de **hesperidio**
En botánica, un **hesperidio** é unha clase de baga modificada, a miúdo obtido de cítricos. É un froito carnoso de pela máis ou menos endurecida, constituída por pericarpo, mesocarpo e endocarpo, e materia carnosa entre o endocarpo ou parede interior do ovario e as sementes. Neste caso, logo, a parte carnosa non está constituída polas paredes do ovario, senón por carpelos pechados e inchados entre elas e mais as sementes. O deseño é logo totalmente diferente ao das bagas, coas que poden ser confundidos, onde son o mesocarpo e mailo endocarpo os que constitúen a materia carnosa ou polpa.

Algúns exemplos de hesperidios son os froitos das Rutáceas, coma por exemplo, o limón, a laranxa ou a mandarina.
Barreiro, Portugal

**Barreiro** é unha cidade portuguesa do Distrito de Setúbal, na Rexión de Lisboa e a subrexión da Península de Setúbal. En 2011 tiña 78&nbsp;764 habitantes. Barreiro foi elevado a cidade o 28 de xuño de 1984. O día de festa local é o 28 de xuño.

## Xeografía 
A cidade de Barreiro é a cabeza dun pequeno concello de 33,81&nbsp;km² e 78&nbsp;764 habitantes repartidos en 8 freguesías. O concello limita ao leste co concello de Moita, ao sueste co de Palmela, ao sur con Seisimbra, ao oeste con Seixal, e ao norte co río Texo, estando da outra marxe do río a cidade de Lisboa. Está situada a uns 40&nbsp;km de Lisboa (unida a esta pola Ponte 25 de Abril ou a Ponte Vasco da Gama) e a cerca de 35&nbsp;km de Setúbal, capital do distrito e cuxo acceso máis destacado é pola A2.

## Freguesías 
* Alto do Seixalinho
* Barreiro
* Coina
* Lavradio
* Palhais
* Santo André
* Santo António da Charneca
* Verderena

## Véxase tamén 
### Ligazóns externas 
* Cámara Municipal de Barreiro
* Escudo e bandeira do concello de Barreiro
* Jornal do Barreiro
* Barreiro no Facebook
Fehérvár Football Club

O **Videoton Football Club** é un club de fútbol húngaro da cidade de Székesfehérvár. Fundouse en 1941 e compite na Nemzeti Bajnokság I.

## Xogadores 
:*Categoría principal: Xogadores do Videoton FC.*

## Palmarés
### Nacional
*Liga de Hungría: 2010–11, 2014–15
*Copa de Hungría: 2006
*Copa da Liga de Hungría: 2008, 2009, 2012
*Supercopa de Hungría: 2011, 2012

### Internacional
*Copa da UEFA: Finalista 1984–85

## Véxase tamén 
### Ligazóns externas 
*Páxina oficial do club
Testa (homónimos)

O termo **Testa** adoita referirse á parte anterior de calquera cousa con reverso; pode referirse a:

***Testa**, parte superior da cara, entre as cellas e a zona do cabelo, que vai dunha tempa á outra, fronte;
***Testa**, cabeza do home;
***Testa**, linde dunha propiedade, derrega, derrego, estrema, estremeiro, límite, lindeiro, marcaxe; 
***Testa**, en botánica, a cuberta dalgunhas sementes;
***Testa**, en náutica na vela latina o bordo que encosta ao mastro.

Amais, como apelido, pode referirse a:

***Clorindo Testa**, pintor e arquitecto arxentino;
***Augusto Testa**, astrónomo italiano;
***Ronaldo Testa**, exfutbolista brasileiro.

## Véxase tamén
### Outros artigos
***As Testas**, lugar da parroquia de Burgás, no concello de Xermade;
***Testos**, lugar da parroquia da Illa de Arousa, no concello da Illa de Arousa.
O Valo

Como topónimo **O Valo** pode referirse a:

;En Galiza
***O Valo**, lugar da parroquia de Bora, no concello de Pontevedra;
***O Valo**, lugar da parroquia de Meirás, no concello de Sada;
***O Valo**, lugar da parroquia de Mondego, no concello de Sada;
***O Valo**, lugar da parroquia de Castelo, no concello de Trazo;
***O Valo**, lugar da parroquia de Mezonzo, no concello de Vilasantar;
***O Canto do Valo**, lugar da parroquia de Arceo, no concello de Boimorto;
***A Veiga do Valo**, lugar da parroquia de Antas, no concello da Lama;
***O Valoiro**, lugar da parroquia de San Martiño de Grou, no concello de Lobios;
***A Valoría**, lugar da parroquia do Carme, no concello de Mondoñedo;
***A Valouta**, lugar da parroquia de Mourentán, no concello de Arbo;
***Trasdovalo**, lugar da parroquia de Taboada, no concello de Silleda.

## Véxase tamén
### Outros artigos
Os Valos

Como topónimo **Os Valos** pode referirse a:

;En Galiza
***Os Valos**, lugar da parroquia de Lestedo, no concello de Palas de Rei;
***Os Valos**, lugar da parroquia de Saxamonde, no concello de Redondela.

## Véxase tamén
### Outros artigos
Lee Byung-hun

**Lee Byung-hun** (Hangul: 이병헌), nado en Seongnam o 12 de xullo de 1970, é un actor e cantante surcoreano. É coñecido polos seus papeis nos filmes *Gongdong gyeongbi gu-yeok JSA* (2000), *Dalkomhan insaeng* (2005), *Joheun nom nabbeun nom isanghan nom* (2008) e *Akmareul boattda* (2010).

## Filmografía 
### Cine 
## Notas 
## Véxase tamén 
### Ligazóns externas 
*Páxina oficial 
*Ficha na IMDb
Carazo, Burgos

**Carazo** é un concello español da provincia de Burgos (Castela e León). Segundo o INE en 2012 tiña 41 habitantes.

## Véxase tamén 
### Ligazóns externas 
* Páxina oficial do concello
Jung Woo-sung

**Jung Woo-sung** (en ), nado o 22 de abril de 1973 en Seúl, é un actor surcoreano.

## Filmografía 
## Véxase tamén 
### Ligazóns externas 
*Ficha na IMDb
Xoio

O **xoio**, **lerica** ou **tarela** (***Lolium temulentum***), é unha planta anual pertencente á familia das Gramíneas e ao xénero *Lolium*.

## Descrición 
miniatura|left| Habitus

Gramínea de inflorescencia simple e longa. As espiguiñas sentadas, están dispostas de xeito alterno, unha a seguir da outra a cada banda do talo. Diferénciase este *Lolium* doutros pola forma (oval non lanceolada), tamaño e consistencia das glumelas; tamén porque a gluma é case tan longa como a espiguiña. Tamén é característico desta planta a presenza dunha argana (aresta), bastante longa e visíbel a simple vista, na glumela das flores basais, aínda que non sexa un carácter fixo.

De talo rexo, pode medrar até 1 metro de altura, con inflorescencias na espiga e gran de cor violácea.

Adoita medrar nas mesmas zonas produtoras de trigo considerándose unha herba daniña desa cultura. A semellanza entre estas dúas plantas é tan grande, que nalgunhas rexións díselle ao xoio *"falso trigo"*.

## Distribución e hábitat 
Cosmopolita e subcosmopolita. Terófito. Atópase en leiras e nas beiras dos camiños. Herba daniña dos cultivos.

## Sinonimia 
* *Bromus temulentus* (L.) Bernh.
* *Craepalia temulenta* (L.) Schrank
* *Lolium arvense* With.
* *Lolium giganteum* Roem. & Schult.
* *Lolium maximum* Willd.
* *Lolium speciosum* Stev. ex M.Bieb.

## Notas 
## Véxase tamén 
### Outros artigos 
* Ballico (*Lolium perenne*)
* Herba de Vigo (*Lolium multiflorum*)

### Ligazóns externas
Claudiano Bezerra da Silva

**Claudiano Bezerra da Silva**, coñecido como **Kaká**, nado en São José do Belmonte o 16 de maio de 1981, é un futbolista brasileiro. Xoga de defensa e o seu equipo último equipo foi o Anadia FC portugués.

## Traxectoria 
O 31 de xaneiro de 2013 anunciouse a súa fichaxe polo Deportivo da Coruña, cedido até o final da tempada 2012–13. Nesa primeira campaña co club coruñés participou en 6 encontros e non logrou ningún gol.

## Palmarés 
;Omonia
* Liga de Chipre: 2009–10

;Braga
* UEFA Europa League: Finalista 2010–11

## Notas 
## Véxase tamén 
### Ligazóns externas 
* Datos do xogador en footballzz.co.uk 
* Datos do xogador en foradejogo.net
Uhm Ji-won

**Uhm Ji-won** (Hangul: 엄지원), nada o 25 de decembro de 1977, é unha actriz surcoreana.

## Filmografía 
## Véxase tamén 
### Ligazóns externas 
*Ficha na IMDb
Goran Ljubojević

**Goran Ljubojević**, nado o 4 de maio de 1983 en Osijek, é un futbolista croata. Xoga de dianteiro e o seu equipo actual é o Naft Tehran FC.

## Véxase tamén 
### Ligazóns externas 
* Datos do xogador en hnl-statistika.com
Parátopo

[miniatura|
1. [Rexión Fab
2. Rexión Fc
3. Cadea pesada
4. Cadea lixeira cun dominio variable (VL) e outrro constante (CL)
5. Rexión Fv co **parátopo**
6. Rexións bisagra.]]
O **parátopo** é a parte dun anticorpo que recoñece ao antíxeno e é o lugar onde se unen o antíxeno e o anticorpo. É unha pequena rexión de 15–22 aminoácidos da molécula do anticorpo chamada rexión Fv que está constituída por partes das cadeas pesada e lixeira do anticorpo situada nos extremos dos brazos da molécula de inmunoglobulina (que ten forma de Y).

O receptor de linfocitos B (BCR) ten tamén parátopos para antíxenos, xa que é un anticorpo integrado na membrana plasmática do linfocito B.

A parte do antíxeno na cal se une o parátopo denomínase epítopo. A forma do epítopo pode ser imitada por un mimótopo, polo que será tamén recoñecido polo parátopo e causará unha resposta inmunitaria similar. Na figura represéntase un anticorpo de linfocito B esquemático típico coas súas partes, no cal as partes internas dos extremos dos brazos (o idiotipo, zona no círculo) forman o parátopo, que se une ao epítopo.

## Notas
Lemma

[Partes dunha [espícula, coas dúas glumas, lemma e pálea|miniatura|200px|right]]

***Lemma*** é un termo usado na botánica fitomorfolóxica para se referir a unha parte da espigueta das gramíneas (Poaceae). É a máis baixa de dúas brácteas da gluma que encerran a espigueta das gramíneas. Moitas veces prolóngase cun filamento chamado aresta, e poden ser moi semellantes na forma ás glumas - brácteas situada na base das espiguetas. Xeralmente é considerado unha bráctea, mais tamén é considerado coma un residuo dos tres membros exteriores do perianto verticilar (a pálea representaría os outros dous membros soldados entre si).

A forma da lemma, o número de veas, sexa ou non arestada, e a presenza ou ausencia de pelos, son características particularmente importantes na clasificación taxonómica das gramíneas.
Aresta (homónimos)

O termo **aresta** pode significar:

* **Aresta**, a liña formada pola intersección de dous planos, empregada na xeometría, na teoría de grafos, en arquitectura nas arestas dos chapiteis, e en xeografía e montañismo para designar o fío dos cumios dos montes polos que se pode camiñar.
* **Aresta (teoría de grafos)**, a liña que une dous vértices (ou nós) dun grafo.
* **Aresta**, filamento ríxido que se prolonga da casca do gran de trigo e doutros cereais, argana. Por extensión, o residuo que se lle tira ao liño ao mazalo, tasco, tomento.
* **Aresta**, partícula moi pequena, mínima porción dalgunha cousa.
** Refrán: *facer dunha aresta un palleiro*, esaxerar.
Aresta (botánica)

miniatura|390px|right|Espiga de centeo con arestas ou arganas.
**Aresta** ou **argana** é a designación dada en botánica aos prolongamentos acuminados das glumas de diversas plantas, especialmente dos cereais.

## Véxase tamén 
### Outros artigos 
* Mucrón
Pallaso, pallasa

Un **pallaso** ou unha **pallasa** é un artista que se dedica a facer rir aos outros coas súas bromas e chistes. Diferénciase dun humorista, que basea a súa graza nos xogos verbais, porque o pallaso está asociado a un aspecto extravagante, cheo de cores e exaxeracións e as súas actuacións inclúen xestos, interaccións co público e referencias ao circo, onde naceu esta profesión.

O pallaso prototípico leva a cara chea de maquillaxe branca, cun gran nariz vermello a xogo cuns zapatos grandes. Leva perruca, un gran sorriso debuxado e a roupa chea de pedazos e petos, dos que saca obxectos para divertir á xente, especialmente aos pequenos. Como habilidades complementarias, normalmente sabe tocar un instrumento (como a trompeta), facer figuras con globos, facer equilibrios e torsións.

O humor do pallaso é o chamado "branco", baseado en caídas, en chistes sinxelos e no mimo. A súa orixe histórica está no *clown* ou gracioso do teatro e os bufóns medievais.

## Notas 
## Véxase tamén 
### Outros artigos 
*Os pallasos da tele
Talviklassikko

[miniatura|350px|O Olympiastadion durante o Talviklassikko de [2011.]]
O **Talviklassikko** foi un partido de hóckey sobre xeo disputado ao aire libre no Olympiastadion de Helsinqui (Estadio Olímpico de Helsinqui), no que se enfrontaron os dous equipos máis importantes da cidade, o HIFK e o Jokerit.

## Resultados 
### 2011 
### 2012 
## Notas
Eskişehirspor

O **Eskişehirspor Kulübü** é un club de fútbol turco da cidade de Eskişehir. Fundouse en 1965 e compite na Süper Lig.

## Xogadores 
:*Categoría principal: Xogadores do Eskişehirspor.*

## Véxase tamén 
### Ligazóns externas 
*Páxina oficial do club
Fractura de Galeazzi

A **fractura de Galeazzi** é un tipo especial de fractura do antebrazo, caracterizada por unha rotura da diáfise radial e unha luxación na articulación radiocubital distal. A lesión produce unha disrupción ao nivel da articulación da man. A fractura de Galeazzi representa entre o 3 e o 7% do total de fracturas da man. Son máis frecuentes en homes que en mulleres, e a lesión adoita estar asociada a caídas co brazo e a man en hiperextensión.

## Historia 
A fractura de Galeazzi chámase deste xeito na honra do cirurxián italiano Ricardo Galeazzi (1866-1962) do instituto de *Rachitici* en Milán, quen descubriu a lesión no ano 1934. Porén, esta lesión foi descrita por vez primeira en 1842 por *Cooper*.

## Notas 
## Véxase tamén 
### Outros artigos 
* Fractura
* Radio (óso)
* Articulación radiocubital distal
### Ligazóns externas 
* Radiografías da fractura de Galeazzi - gentili.net
* Radiografías da fractura de Galeazzi - learningradiology.com
Fractura de Essex-Lopresti

A **fractura de Essex Lopresti** é un tipo especial de fractura do antebrazo onde se observa unha fractura a nivel da cabeza do radio, así como unha luxación na articulación radiocubital proximal. Ademais, pode existir unha disrupción na membrana interósea, o cal lle confire unha grande inestabilidade. Esta lesión foi chamada deste xeito na honra de Peter Essex-Lopresti, que foi quen a describiu no ano 1951.
Jim Belushi

**James Adam** "**Jim**" **Belushi**, nado en Chicago, Illinois o 15 de xuño de 1954, é un actor, comediante, cantante e músico estadounidense.

É o irmán máis novo do tamén actor cómico John Belushi, e o pai do actor Robert Belushi. Interpretou o papel de Jim na comedia de situación *According to Jim* (2001–2009). Outros papeis destacables de televisión inclúen *Saturday Night Live* (1983–1985), *Wild Palms* (1993), *Aaahh!!! Real Monsters* (1994–1997), *Show Me a Hero* (2015) e *Twin Peaks* (2017).

Belushi apareceu en filmes como *Thief* (1981), *Trading Places* (1983), *About Last Night* (1986), *Salvador* (1986), *Red Heat* (1988), *Superaxente K-9* (1989), *Mr. Destiny* (1990), *Curly Sue* (1991), *Jingle All the Way* (1996), *Underdog* (2007) e *The Ghost Writer* (2010).

## Notas 
## Véxase tamén 
### Ligazóns externas 
* Páxina oficial 
* 
* Ficha en AllMovie
Varchavianka

**Varchavianka** pode referirse a:

* *Warszawianka* (1831), canción patriótica polaca escrita orixinalmente en francés como *La Varsovienne* en 1831. 
* *Warszawianka* (1905), canción revolucionaria polaca escrita orixinalmente en polaco en 1879, e popularizada en 1905 en Polonia e noutros países. **A las barricadas** é a versión española. 
* Varchavianka, Masovian Voivodeship, unha vila.
* Warszawianka Warszawa, un club deportivo de Varsovia entre 1921 e 1971. 
* Proxecto 636 Varshavyanka, un proxecto submarino.
Popular Televisión Galicia

**Popular Televisión Galicia** é unha canle de televisión privada que emite no territorio galego desde o 9 de outubro de 2009,  propiedade das dioceses galegas con participación da COPE, a programación céntrase no entretemento e na difusión dos valores cristiáns. Formou parte da rede de televisións Popular TV propiedade da COPE. O 4 de xullo de 2013 anunciouse o seu peche, efectivo o día 31 de xullo  .
## Notas
Kvothe

**Kvothe** é un personaxe ficticio protagonista de *The Kingkiller Chronicle* (Crónica do asasino de reis), triloxía escrita polo estadounidense Patrick Rothfuss formada polos libros *The Name of the Wind* (O nome do vento), ''The Wise Man's Fear* (O temor dun home sabio), e *The Doors of Stone* (As portas de pedra, título non definitivo).

## Descrición 
No primeiro libro, *The Name of the Wind'', Kvothe aparece como un pousadeiro chamado Kote nunha aldea pouco habitada. É descrito como un home de cabelo vermello, mans finas e longas, musculatura máis propia dun guerreiro ca dun pousadeiro, e aparentemente impasible. Tódolos habitantes da aldea coñecen as cancións, aventuras e historias de Kvothe, pero ninguén, coa excepción dun alumno do propio Kvothe, un ser fata chamado Bast, sabe que ese do que tanto falan e cantan está diante dos seus ollos, atendéndoos e servíndolle-la comida e a bebida. No relato aparece Devan Lochees, tamén chamado Cronista, un escribán que se decata de quen é realmente o pousadeiro e o invita a contarlle a súa verdadeira historia. Comeza así o relato de Kvothe dende os primeiros anos da súa vida.

Ó longo da historia Kvothe desenvolve distintas facetas: músico, alumno da Universidade, guerreiro e arcanista (mago).

## Notas
## Véxase tamén
### Ligazóns externas
Recensión do personaxe en lecturalia.com
La Vanguardia (A Estrada)

***La Vanguardia*** foi un periódico publicado na Estrada entre 1931 e 1933.

## Características 
Subtitulado *Semanario de izquierdas*, apareceu o 24 de novembro de 1931. En *El Emigrado* afirman que veu substituír a *Estrada Republicana*. Estaba dirixido por Rafael Varela Pazo e José María Sánchez Brea. Foi órgano do Partido Republicano Radical Socialista. En 1932 cambiou o subtítulo por *Órgano defensor del Pueblo Honrado y Trabajador* e converteuse en quincenal, publicándose os días 7 e 24 de cada mes. Cesou a súa edición a finais de 1933.

## Notas 
## Véxase tamén 
### Bibliografía 
* 

### Ligazóns externas 
* Exemplares Asociación Cultural "Vagalumes".
La Vanguardia (homónimos)

***La Vanguardia*** é o nome de varios periódicos:

****La Vanguardia***, diario editado en Barcelona dende 1881.
****La Vanguardia***, periódico editado en Vigo entre 1891 e 1896.
****La Vanguardia***, periódico editado na Estrada entre 1931 e 1933.
Pantín Classic

**Pantín Classic** é unha competición de surf que faise tódolos anos dende 1989 na praia de Pantín (ou praia do Rodo) no concello de Valdoviño. O Pantín Classic é a proba máis antiga do surf en España e a cuarta máis antiga do mundo despois da World Surf League (WSL) de Bells Beach (Australia), Virginia Beach (USA) e Lacanau (Francia). Dende 2008 a competición está organizada polo Club Praia de Pantín.

## Historia
miniatura|esquerda|Pantín Classic Pro.
Nos anos 1980 xa había na zona de Ferrol unha importante afección ao surf e ás súas variantes. Estes afeccionados recibían un importante pulo tódolos veráns coa visita de turistas estranxeiros que se achegaban ata as costas de Ferrol seguindo a liña de costa do norte de España. As praias de Doniños, San Xurxo, A Frouxeira e Covas eran coñecidas fóra de Galiza. Aínda sendo un deporte elitista e limitado a estamentos sociais moi concretos o surf gañou en difusión. En decembro de 1987 o grupo de afeccionados formado por Vicente Irisarri (que sería alcalde de Ferrol), Carlos Bremón, Gonzalo Barro, Carmen Aguilar e Fernando Montalvo crean o Océano Surf Club, o primeiro club de surf de Galiza. Co apoio e os contactos axeitados foron quen de poñer en marcha unha competición de surf aproveitando o final do verán e que ás costas achegábanse surfeiros de toda Europa. O lugar elixido foi a praia de Pantín en Valdoviño. Un areal de mar aberto afastado da especulación urbanística e case virxe. A nova iniciativa, a praia de Pantín está a 20&nbsp;km do centro de Ferrol, completouse cunha intelixente promoción. Durante o verán uns rechamantes carteis con imaxes de surf podíanse ver nas tendas de material deportivo de Ferrol.

Cos anos a competición estaría patrocinada por marcas internacionais como Red Bull, Quiksilver, Headworx ou Ballantines. En 2016 a competición foi declarada Festa de Interese Turístico de Galicia.

## Marcas
miniatura|Merchandise Pantin Classic Pro, Parque O Boial Ferrol.
A primeira edición do Pantín Classic fíxose en 1988 os días 23 e 25 de setembro co seguinte palmarés.

## Galería de imaxes 

File:Pantin clasicc XXX.jpg|Pantín Classic XXX.

## Notas 
## Véxase tamén 
### Bibliografía
* Pantín Classic: 25 años de historia. Océano Surf Club (primeira edición 2007, 20 aniversario)
### Ligazóns externas 
* Sitio web oficial da proba  
* PANTIN CLASSIC - Historia do Surf no norte de España (en Youtube)
* Pantin Classic - 30 años de historia 17min50seg (en Youtube)
Feng Bao 1

**Feng Bao 1**, en chinés, 风暴 (), significando *tormenta*, e tamén denominado abreviadamente como **FB-1**, foi o nome dun modelo foguete chinés que voou durante a década de 1970 e principios dos anos 1980.

## Características 
O FB-1 ten a súa orixe, como o Longa Marcha 2, no mísil balístico intercontinental DF-5. Foi desenvolvido principalmente para lanzar satélites da clase JSSW, que se pensa que eran satélites ou ben de recoñecemento ou ben de desenvolvemento tecnolóxico.

Os voos con satélites JSSW terminaron en 1976 debido aos vaivéns políticos na China, que levaron á detención da cúpula política da facción que puxera en marcha o desenvolvemento do FB-1. Houbo algúns voos máis despois de 1976, pero con cargas distintas.

## Historial de lanzamentos 
## Notas
Partido Republicano Radical Socialista Independiente

O **Partido Republicano Radical Socialista Independiente** (PRRSI) foi un partido político español de ideoloxía republicana de esquerda e de breve existencia durante a Segunda República Española.
Orixinado no seo do Partido Republicano Radical Socialista (PRRS), en 1933 profundas discrepancias sobre a colaboración cos socialistas no goberno abriron unha grave fenda no PRRS. Os sectores máis esquerdistas, liderados por Marcelino Domingo e Álvaro de Albornoz, partidarios de manter a coalición co PSOE, enfrontáronse ao sector máis dereitista, encabezado por Félix Gordón de Ordás, máis proclive ao achegamento ao Partido Radical de Lerroux. A finais dese ano, o sector progresista abandonou o partido para fundar o PRRSI, que se fusionou con Acción Republicana e a Organización Republicana Gallega Autónoma para dar lugar a Izquierda Republicana, o 3 de abril de 1934.
Park Chu-Young

**Park Chu-Young** (Hangul: 박주영, Hanja: 朴主永; e tamén coñecido como Park Ju-Young) nado o 10 de xullo de 1985 en Daegu, Corea do Sur, é un futbolista que xoga na demarcación de dianteiro.

## Traxectoria 
Tras destacar cas seleccións de Corea do Sur Sub-20 e Sub-23 e ser nomeado Futbolista Asiático Xove do Ano pola Confederación Asiática de Fútbol, en 2005 fichou polo FC Seoul da K-League de Corea do Sur, no primeiro ano marcou 18 goles sendo o segundo máximo goleador do campionato e Novato do ano. A tempada seguinte deu un pequeno baixón pero recuperou á seguinte pero unha lesión apartouno dos terreos de xogo.

En 2008 fichou polo AS Mónaco por seis millóns de euros, onde militou tres tempadas, na última das cales marcou 12 goles, o que o levou a fichar polo Arsenal FC o 30 de agosto de 2011 da Premier League, co equipo inglés debutou na Liga de Campións ante o Olympique de Marsella.

Tras varios reforzos do equipo londiniense foi cedido ao Celta de Vigo na tempada 2012/2013.

### Coa selección absoluta 
Comezou na Selección de fútbol de Corea do Sur Sub-20 no Campionato Xuvenil da AFC 2004, onde gañou o Balón de Ouro e foi escollido Xogador máis valioso do torneo. Tamén co combinado nacional participou no Campionato Mundial Xuvenil da FIFA en 2003 e 2005. Consagrouse ante o público coreano no 2005 cando a Selección Sub-20 foi convidada a un torneo de oito equipos en Qatar, nese torneo anotou dous goles ante a China, tres contra Ucraína, dous ante Alxeria e outros dous antes Xapón.

Tamén participou nos Xogos Olímpicos de 2012 coma un dos tres xogadores maiores de 23 anos, onde o equipo acadou a medalla de bronce.

Na actualidade é o capitán da Selección de fútbol de Corea do Sur.

## Notas
Aguia pomarina

miniatura|*Clanga pomarina*
A **aguia pomarina** (*Clanga pomarina*, antes *Aquila pomarina*) é unha ave rapaz.

## Morfoloxía e hábitos 
É unha aguia de tamaño pequeno, cunha lonxitude de entre 55–66&nbsp;cm, unha envergadura entre 143–168&nbsp;cm e cun peso entre 1100 e 2000 gramos. De cor parda, máis clara cá aguia manchada. As femias son idénticas ós machos.

Aliméntase de roedores, anfibios, pequenas aves e insectos. O seu hábitat máis habitual en Europa son as fragas con presenza de auga.

## Reprodución 
A cría realizase en Europa entre os meses de abril e xuño. A posta consiste en dous ovos cun tempo de incubación de 38-41 días. Os polos permanecen no niño entre 50-55 días.

## Distribución 
Dende abril a setembro permanece en Europa, dende a parte máis Oriental de Alemaña ata o Extremo Occidental de Rusia. Do norte ó sur, esténdese dende os Países Bálticos ata Grecia, Turquía e os países do Cáucaso. Esporadicamente, observable durante a migración, en Italia e Oriente Próximo. Pasa o inverno en África.

## Notas 
## Véxase tamén 
### Bibliografía 
* *Guía de Aves: España, Europa y Región Mediterránea*. Lars Svensson, Killian Mullarney, Dan Zetterstïons. Ediciones Omega. 
* *Gran Guía de la Naturaleza AVES*. Nicolai, Singer, Wothe. Editorial Everest.